text: [{"text_idx": "#000001", "text": "Ta\u0301 tu\u0301 hevur ADHD ella a\u00f0rar o\u0301sjo\u0301nligar avbjo\u0301\u00f0ingar og \u00e6tlar t\u00e6r u\u0301t at fer\u00f0ast, er hent at kenna til ~ fylgjarakorti\u00f0 ~ Vis hensyn kort og ~ so\u0301lblo\u0301mubandi\u00f0Pass og pengar eru eitt, men visti tu\u0301, at tu\u0301 kanst s\u00f8kja um at fa\u0301a eitt fylgjarakort fra\u0301 MEGD, um tu\u0301 hevur eina diagnosu sum eitt nu\u0301 ADHD ella autismu og ikki kanst fer\u00f0ast einsamallur/einsam\u00f8ll? B\u00f8rn vi\u00f0 a\u0301vi\u0301sum diagnosum kunnu fa\u0301a fylgjarakort, men to\u0301 eru ymsar treytir at seta seg inn i\u0301 (si\u0301 n\u00e6rri ni\u00f0ast). Fylgjarakorti\u00f0 er hent, ta\u0301 tu\u0301 skal fer\u00f0ast. Hja\u0301 Smyril Line kann ein fylgjari fer\u00f0ast vi\u00f0 t\u00e6r heilt o\u0301keypis. Ta\u00f0 merkir, at barni\u00f0 ella tann vaksni vi\u00f0 fylgjarakortinum skal gjalda fyri seg, me\u00f0an fylgjarin sleppur o\u0301keypis vi\u00f0. Hja\u0301 Atlantic Airways fer\u00f0ast fylgjarin til ha\u0301lvan pri\u0301s."}, {"text_idx": "#000002", "text": "Fylgjarakorti\u00f0 kann eisini bru\u0301kast i\u0301 Danmark, har tu\u0301 f\u00e6rt ti\u0301n fylgjara o\u0301keypis vi\u00f0 inn i\u0301 eitt nu\u0301 Tivoli, Legoland og Zoo."}, {"text_idx": "#000003", "text": "Vi\u00f0 at vi\u0301sa fylgjarakorti\u00f0 ber eisini til at fa\u0301a eitt \u201cVis hensyn\u201d kort i\u0301 t.d. Tivoli, solei\u00f0is at tu\u0301 og 4-5 vinir sleppa framum i\u0301 k\u00f8ini til tey ymisku \u201cforlystelser\u201d. Tu\u0301 vi\u0301sur bara fylgjarakorti\u00f0 i\u0301 kundat\u00e6nastuni vi\u00f0 inngongdina til Tivoli. Og so halda vit ta\u00f0 er fantastiskt, at Atlantic Airways er blivin partur av so\u0301lblo\u0301muskipanini. So\u0301lblo\u0301mubandi\u00f0 kann gera sto\u0301ran mun fyri no\u0301gv vi\u00f0 o\u0301sjo\u0301nligum avbjo\u0301\u00f0ingum sum til d\u00f8mis ADHD.Ti\u0301 vi\u00f0 so\u0301lblo\u0301mubandinum kanst tu\u0301 gera ADHD sjo\u0301nligt \u2013 um tu\u0301 vilt \u2013 og harvi\u00f0 fa\u0301a meira forsta\u0301ilsi og tolsemi fra\u0301 \u00f8\u00f0rum, ta\u0301 tu\u0301 fer\u00f0ast. Go\u0301\u00f0a fer\u00f0!"}, {"text_idx": "#000004", "text": "*Meira um fylgjarakortMEGD umsitur fylgjarakortini, og fyrstu fer\u00f0 man s\u00f8kir um fylgjarakort, skal serl\u00e6kni gera eina ly\u0301sing. Ikki er heilt greitt, um \u00f8ll b\u00f8rn vi\u00f0 ADHD hava r\u00e6tt til fylgjarakort, men i\u0301 umso\u0301knarbla\u00f0num stendur m.a."}, {"text_idx": "#000006", "text": "Vit eru fleiri foreldur, i\u00f0 hava fingi\u00f0 fylgjarakort til okkara barn vi\u00f0 ADHD og/ella autismu."}]